মুম্বাইত থকা অসমীয়া চিনেমা পৰিচালক বিদ্যুৎ কটকীয়ে পৰিচালনা কৰা অসমীযা ছবি 'শৈশৱতে ধেমালিতে' (Rainbow Fields) নামৰ চিনেমাখনে লাভ কৰিলে আন এটা আন্তঃৰাষ্ট্ৰীয় বঁটা।
আমেৰিকাৰ ট্ৰেজাৰ ক'ষ্ট আন্তঃৰাষ্ট্ৰীয় চলচ্চিত্ৰ মহোৎসৱত ছবিখনে শ্ৰেষ্ঠ চিত্ৰনাট্যৰ বঁটা লাভ কৰিছে বুলি চিনেমাখন নিৰ্মাতাৰ ফালৰ পৰা জনোৱা হৈছে। সূত্রটোৰ মতে, 'শৈশৱতে ধেমালিতে'ই আন কেইবাটাও শিতানত মনোনয়ন লাভ কৰিছিল।
উল্লেখযোগ্য যে এই ছবিখনে ইতিপূৰ্বে লছ এঞ্জেলছৰ আন্তঃৰাষ্ট্ৰীয় চলচ্চিত্ৰ মহোৎসৱত শ্ৰেষ্ঠ চলচ্চিত্ৰকে ধৰি তিনিটা বঁটা লাভ কৰিছিল। আমেৰিকাত বাণিজ্যিকভাৱে মুক্তিপ্ৰাপ্ত প্ৰথমখন অসমীয়া ছবি হিচাপেও পৰিগণিত হৈছিল চিনেমাখন। শেহতীয়াকৈ অহা আন এটা সফলতাই আনন্দিত আৰু উৎসাহিত কৰিছে অসমীয়া চিনেমাজগতক।
ছবিখনৰ মূল বিষয় হ'ল হিংসাজৰ্জৰ পৰিৱেশ-পৰিস্থিতিয়ে প্ৰভাৱ পেলোৱা শিশুৰ শৈশৱ। ইয়াৰ পৃষ্ঠভূমি অসম আন্দোলন। আন্দোলনৰ সময়ত নেলীত হোৱা গণহত্যা আৰু ব্যাপক হিংসাক কাহিনীৰ পটভূমি হিচাপে ব্যৱহাৰ কৰা হৈছে চিনেমাখনত। আন্দোলনৰ অগ্নিময় পৰিৱেশত শিশু-কিশোৰৰ মানসিক জগতখন কেনেকৈ আলোড়িত হৈছিল তাক উপস্থাপন কৰা হৈছে ছবিখনৰ মাজেৰে। ইতিমধ্যে সমালোচকৰো প্ৰশংসা বুটলিবলৈ সক্ষম হৈছে ছবিখন।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
